WP ลุ้นบุ๊กพิเศษประมูลขายที่ดินมูลค่า 100 ลบ. หนุนกำไรปีนี้ “นิวไฮ”
WP ลุ้นบุ๊กพิเศษประมูลขายที่ดินมูลค่า 100 ลบ. หนุนกำไรปีนี้ “นิวไฮ”
28 พ.ย. 2561

บริษัท ดับบลิวพี เอ็นเนอร์ยี่ จำกัด (มหาชน) หรือ WP เปิดเผยว่า บริษัทมองแนวโน้มกำไรสุทธิปีนี้มีโอกาสทำระดับสูงสุดใหม่ หากสามารถบุ๊ครายการพิเศษจากการประมูลขายที่ดินในกทม.มูลค่ามากกว่า 100 ล้านบาทได้ทัน
อย่างไรก็ตามช่วง 9 เดือนแรกบริษัทมีกำไรแล้ว 250.35 ล้านบาทสูงกว่าทั้งปี 60 พร้อมเตรียมล้างขาดทุนสะสมทั้งหมด แต่จะกลับมาจ่ายปันผลได้ทันทีหรือไม่ยังขอรอดูความเหมาะสมก่อน เนื่องจากบริษัทอยู่ระหว่างพิจารณาแผนลงทุนขยายธุรกิจทั้งต้นน้ำและปลายน้ำทั้งการตั้งกองเรือ การผลิตถังก๊าซ LPG และโครงการโซลาร์ฟาร์มในเวียดนาม เพื่อก้าวจากการเป็นผู้ค้าก๊าซ LPG ไปสู่การเป็นผู้นำธุรกิจพลังงานครบวงจร